**MINISTERUL MEDIULUI, APELOR ŞI PĂDURILOR**

Direcția politici și strategii silvicultură

Nr. .........../ID/………….2020

 **SE APROBĂ**

 **DIRECTOR GENERAL**

 **Ilie MIHALACHE**

**REFERAT DE APROBARE**

 În temeiul prevederilor [[art. 21 alin. (3) din Legea nr. 46/2008 - Codul silvic, republicată](http://legislatie.just.ro/Public/DetaliiDocumentAfis/203414), cu modificările și completările ulterioare autoritatea publică centrală care răspunde de silvicultură aprobă metodologia de atestare a unităților specializate să elaboreze amenajamente silvice.](http://legislatie.just.ro/Public/DetaliiDocumentAfis/203414)

Prezenta metodologie are ca obiect stabilirea procedurilor pentru atestarea unităților specializate să elaboreze amenajamente silvice.Lucrările de amenajarea pădurilor nu pot fi contractate și elaborate decât de unitățile specializate atestate în condițiile prezentei metodologii.

Atestarea unităților specializate să elaboreze amenajamente silvice se face de către Comisia de atestare a unităților specializate să elaboreze amenajamente silvice, care funcționează în cadrul autorității publice centrale care răspunde de silvicultură.

Persoanele juridice care solicită atestarea pentru activitatea de amenajarea pădurilor trebuie să îndeplinească cumulativ următoarele condiții:

a) să fie constituite și să funcționeze în condițiile legii;

b) să aibă un şef de proiect în domeniul amenajării pădurilor, înscris în registrul de atestare a şefilor de proiect, angajat cu contract individual de muncă cu normă întreagă, pe durată nedeterminată, sau care are calitatea de administrator al societăţii solicitante conform actului constitutiv. Şeful de proiect nu poate îndeplini simultan şi funcţia de şef de proiect în cadrul altei/altor unităţi atestate, sau funcţia de inginer proiectant în cadrul uneia sau mai multor unităţi atestate;

c) sa aibă un expert certificat tehnic pentru activitatea de amenajarea pădurilor, angajat prin contract, sau care are calitatea de administrator al societăţii solicitante, conform actului constitutiv. Expertul CTAP nu poate îndeplini simultan şi funcţia de şef de proiect, sau funcţia de inginer proiectant în cadrul uneia sau mai multor unităţi atestate;

d) să aibă dotare tehnico-materială corespunzătoare activității pe care o desfășoară.

Pentru dovedirea îndeplinirii condiţiilor de atestare, persoana juridică depune, prin administratorul acesteia, la secretariatul Comisiei de atestare o documentație, care cuprinde următoarele documente:

1. cererea de atestare;

2. documentele de înființare ale persoanei juridice, în copie:

a) actul constitutiv, din care să rezulte că persoana juridică solicitantă are înscrise activităţile de inginerie şi consultanţă tehnică legate de acestea, precum şi activităţile în domeniul silviculturii (7112/7420, 0201/0210), în conformitate cu Clasificarea activităţilor din economia naţională - [CAEN](http://legestart.ro/Clasificarea-2007-a-activitatilor-economia-nationala-%28MjQyNzc0%29.htm);

b) copie de pe încheierea judecătorului delegat sau, după caz, hotărârea judecătorească definitivă sau rezoluția conducătorului Oficiului Național al Registrului Comerțului competent teritorial privind înregistrarea operatorului economic;

c) copie de pe certificatul de înregistrare la Oficiul Național al Registrului Comerțului sau în Registrul asociațiilor și fundațiilor;

3. contractele individuale de muncă, în copie, înregistrate la inspectoratul teritorial de muncă, pentru personalul cu studii superioare de specialitate angajat, precum şi extrasele REVISAL, nu mai vechi de 30 zile;

4. documente, în copie, din care să rezulte pregătirea profesională a personalului angajat:

a) diplomele de absolvire ale personalului de specialitate;

b) certificatul de atestare pentru expertul CTAP;

c) certificatul/certificatele de atestare pentru șeful/șefii de proiect;

5. documente, în copie, din care să rezulte dotarea tehnică specifică, astfel:

a) lista de inventar întocmită la ultima inventariere a bunurilor din patrimoniu, realizată conform legii;

b) facturile de achiziţionare pentru bunurile procurate;

c) contractele de închiriere pentru aparatura de specialitate, contracte de comodat sau prestări de servicii cu firme de specialitate, întocmite pentru executarea de lucrări, cel puţin pe perioada pentru care s-a solicitat atestarea societăţii.

(2) Dotarea minimă tehnică specifică cuprinde următoarele:

a) o staţie totală/Sistem GNSS. În lipsa acestora, se va prezenta un contract de prestări de servicii încheiat cu o persoană fizică autorizată pentru măsuratori topografice, sau cu o persoana juridică autorizată pentru măsuratori topografice, care vor face dovada dotării tehnice cu aparatura topografică specifică.

b) un instrument pentru măsurarea înălţimii arborilor pe picior;

c) un computer cu imprimantă;

d) o clupă forestieră;

e) o trusă pentru analize pedologice. În lipsa acesteia, se va prezenta un contract de prestări servicii cu o persoana juridică autorizată pentru efectuarea de studii pedologice;

f) ultima versiune a programului AS elaborat de Institutul de Cercetari si Amenajari Silvice, denumit în prezent Institutul Naţional de Cercetare Dezvoltare în Silvicultură „Marin Drăcea”, sau un program de prelucrare automată a datelor, ambele programe trebuie să genereze date în formatul solicitat de autoritatea publică centrală.

(3) Administratorul societăţii solicitante va depune la dosarul de atestare o declaraţie pe propria răspundere din care sa reiasă că documentele prevăzute la alin. (1) sunt conforme cu originalul.

(4) Documentația prevăzută la alin.(1) va fi depus la secretariatul Comisiei de atestare.

(5) Dosarele privind atestarea depuse anterior datei de intrare în vigoare a prezentului ordin, care nu au fost analizate de Comisia de atestare, vor fi actualizate de solicitanţi în conformitate cu prevederile alin. (1).

Stabilirea capacităţii anuale de proiectare, pentru care se atestă persoanele juridice solicitante, se realizează în urma analizei structurii de personal angajat şi a dotării tehnice specifice.

(2) Capacitatea anuală de proiectare, pentru care se atestă, se stabileşte ca fiind suprafaţa cumulată cea mai mică, rezultată prin compararea structurii de personal cu dotarea tehnică, în urma îndeplinirii următoarelor condiţii:

a) 4.500 ha/an, cu cartări staţionale, pentru fiecare proiectant cu studii superioare de specialitate, angajat cu normă întreagă ca şef de proiect sau inginer proiectant;

b) 2.000 ha/an, cu cartari stationale, pentru fiecare angajat pensionar cu studii superioare de specialitate;

c) 13.500 ha/an pentru detinerea unui aparat topografic -teodolit, stație totală;

d) 27.000 ha/an pentru detinerea unui aparat GPS;

e) 4.500 ha/an pentru deținerea unui instrument de măsurare a inaltimii arborilor.

(3) Cantităţile anuale de proiectare se stabilesc pentru contractele individuale de muncă cu normă intreagă, respectiv de 8 ore/zi. Pentru fracţiuni de normă capacităţile anuale de proiectare vor fi reduse proporţional.

Rezultatul analizei - atestat/neatestat se consemnează în procesul-verbal de şedinţă şi se face public, în termen de 48 de ore, prin afişaj la sediul autorităţii publice centrale care răspunde pentru silvicultură și pe websiteul autorității publice centrale care răspunde de silvicultură.

În termen de 30 zile de la data atestării se eliberează atestatul.

Evidenţa atestatelor emise se ţine în Registrul unităţilor atestate specializate să elaboreze amenajamente silvice, de către secretariatul Comisiei de atestare și în baza de date a autorității publice centrale care răspunde de silvicultură.

Unităţile specializate să elaboreze amenajamente silvice care exercită activitatea de amenajare a pădurilor cu titlu permanent în unul dintre statele membre, pot presta în Romania numai după notificarea Comisiei de atestare a unităţilor specializate să elaboreze amenajamente silvice, pentru inscrierea în Registrul unităţilor atestate specializate să elaboreze amenajamente silvice.

Persoanele juridice care au fost atestate au urmatoarele obligații:

a) să desfășoare activitățile pentru care au fost atestate, cu respectarea reglementărilor legale, precum și a metodologiilor, regulamentelor, instrucțiunilor și normelor tehnice din domeniul silviculturii;

b) să respecte măsurile stabilite în procesele-verbale sau notele de control întocmite cu ocazia verificărilor tehnice făcute de către persoanele cu atribuții de control sau împuternicite de autoritatea publică centrală care răspunde de silvicultură sau de unitățile din subordinea acesteia;

c) să respecte prevederile stabilite și consemnate în procesele-verbale ale sedinței de preavizare a soluțiilor tehnice - Conferinta a ll-a de amenajare;

d) să înainteze spre avizare către autoritatea publică centrală care răspunde de silvicultură lucrările elaborate, în termen de cel mult 1 an de la recepţia fazei de proiectare tehnologică – teren, însuşite sub semnătură şi ştampilă de unitatea specializată şi colectivul de elaborare, certificate cu proces verbal de avizare internă, însoțite de hărţile tematice și memoriile de prezentare.

e) să predea în termen de 30 zile de la organizarea ședinței de preavizare a soluțiilor tehnice - Conferinta a ll-a de amenajare, pe suport electronic CD/DVD până la data la care SUMAL Amenajare este functional, și în SUMAL Amenajare, ulterior acestei date, următoarele:

i) lista descrierii parcelare și lista elementelor de arboret în format compatibil Excel, generată de programul AS sau de un program de prelucrare a datelor compatibil cu acesta;

ii) baza de date GIS a amenajamentului silvic la nivel de unitate amenajistică în format vectorial de tip poligon, realizată în sistemul național de referință Stereografic 1970, având obligatoriu extensiile \*.SHP, \*.SHX, \*.DBF si \*.PRJ. În entitățile de tip poligon ale unității amenajistice se vor găsi obligatoriu toate informațiile din lista descrierii parcelare generată de programul AS sau de un program de prelucrare a datelor compatibil cu acesta;

iii) ridicarea topografică a limitei de proprietate în format vectorial de tip poligon, realizată în sistemul național de referință Stereografic 1970, preluată din documentația cadastrală avizată de către Agenția Națională de Cadastru și Publicitate Imobiliară, având ca atribut numărul cadastral sau identificatorul electronic, după caz, al imobilului înscris în Cartea Funciară.

f) să pună la dispoziția persoanelor împuternicite de autoritatea publică centrală care răspunde de silvicultură, precum și persoanelor cu atributii de control silvic documentele solicitate în scris.

g) să transmită, în termen de 30 zile de la data defăşurării, copiile proceselor verbale ale conferinţelor de amenajare şi cele privind verificarea şi recepţia lucrărilor de teren, precum şi notele de constatare încheiate cu ocazia executării, verificării şi/sau recepţiei lucrărilor, sau, odată disponibil, să le încarce în SUMAL Amenajare.

Pentru amenajamentele silvice, intrate în vigoare după data de 01.01.2010 și până la data intrării în vigoare a prezentului ordin, unitățile specializate autorizate să elaboreze amenajamente silvice care au fost atestate conform prevederilor Ordinului ministrului mediului şi pădurilor [nr. 460/2010](http://legestart.ro/Ordinul-639-2005-aprobarea-Metodologiei-autorizare-unitatilor-specializate-elaboreze-amenajamente-silvice-%28MjA0MTcx%29.htm) pentru aprobarea [Metodologiei](http://legestart.ro/Metodologia-2005-de-autorizare-unitatilor-specializate-elaboreze-amenajamente-silvice-%28MjA0MTcw%29.htm) de atestare a unităţilor specializate să elaboreze amenajamente silvice, vor transmite baza de date GIS a amenajamentului silvic la nivel de unitate amenajistică în format vectorial de tip poligon, realizată în sistemul național de referință Stereografic 1970, având obligatoriu extensiile \*.SHP, \*.SHX, \*.DBF si \*.PRJ: În entitățile de tip poligon ale unității amenajistice se vor găsi obligatoriu toate informațiile din lista descrierii parcelare generată de programul AS sau de un program de prelucrare a datelor compatibil cu acesta;

În situația în care nu există baza de date GIS potrivit alin. (2) unitățile specializate autorizate să elaboreze amenajamente silvice vor transmite hărțile tematice specifice amenajamentelor în format pdf, precum și bazele de date ale amenajamentelor în format excel.

Transmiterea informațiilor prevăzute la alin.(2) și (3) se face ăn termen de maxim 3luni de la intrarea în vigoare a prezentului ordin

Perioada de valabilitate a atestatului emis în condițiile prezentei metodologii este de 4 ani.

 Capacitatea pentru care s-a eliberat atestatul se poate modifica de către Comisia de atestare, la cererea unității specializate atestate pentru lucrări de amenajarea pădurilor,.

Nu sunt admise la avizare în Comisia tehnică de avizare pentru silvicultură:

 a) lucrările executate de personal cu calificare necorespunzătoare;

1. lucrările de amenajare a padurilor pentru care nu a fost respectată procedura de elaborare prevăzută în normele de amenajare a pădurilor;
2. lucrările care au fost depuse spre avizare fără respectarea prevederilor art. 21 alin. (1) lit. e).

Comisia de atestare sancționează cu retragerea atestatului următoarele situații:

a) adoptarea unei posibilități la un nivel mai mare decât cea rezultată prin metodele de calcul al indicatorilor de posibilitate din normele tehnice în vigoare sau prin utilizarea la calculul indicatorilor de posibilitate a unor elemente de calcul neconforme cu realitatea;

b) nerespectarea prevederilor art. 21 lit. a), b) sau c), după caz;

c) 3 lucrări elaborate de către aceiaşi unitate specializată, respinse în Comisia tehnică de avizare pentru silvicultură din cadrul autorităţii publice centrale care răspunde de silvicultură, în decurs de 12 luni. Respingerea se face în situaţia în care lucrările necesită modificarea bazelor de amenajare sau modificarea cuantumului posibilităţii;

d) suspendarea de cel puțin 3 ori a atestatului unităţii specializate, într-un interval de timp de 2 ani;

e) constatarea, prin hotărâre judecătorească definitivă și irevocabilă, a săvârșirii de către unitatea specializată atestată sau de către un angajat al acesteia a unor fapte penale în legătură cu activitatea pentru care a fost atestată.

 Anularea atestatului unităţii specializate în condiţiile alin. (1) lit. a)-d), conduce automat la anularea atestatului şi pentru şeful de proiect.

Comisia de atestare sancționează cu suspendarea atestatului următoarele situații:

a) realizarea de contracte pentru lucrari de amenajare a padurilor a căror suprafață cumulată depășește capacitatea atestată cu mai mult de 5%;

b) săvârșirea unor fapte care pot fi încadrate ca infracțiuni silvice în legătură cu activitatea pentru care a fost atestată, atât de către unitatea specializată atestată, cât și de angajații săi. În acest caz, suspendarea atestatului se dispune până la pronunțarea unei hotărâri definitive și irevocabile în cauză favorabile acesteia;

c) nedepunerea lucrărilor elaborate în termenul prevăzut la art. 21 alin. (1) lit. d). În acest caz, suspendarea atestatului se dispune până la data avizării lucrării în Comisia tehnică de avizare pentru silvicultură.

d) sancţionarea unităţii specializate cu 3 avertismente, pe o perioadă de 12 luni. În acest caz, suspendarea atestatului se dispune până la data depunerii documentelor prevăzute la art. 21 lit. e).

(2) În perioada suspendării atestatului se interzice contractarea de lucrări noi pentru amenajarea pădurilor.

(3) Contractele încheiate în perioada suspendării atestatului sunt nule de drept.

Comisia de atestare sancţionează unităţile specializate să elaboreze amenajamente silvice cu avertisment în următoarele situaţii:

a) netransmiterea copiilor proceselor verbale ale conferinţelor de amenajare, a celor privind verificarea şi recepţia lucrărilor de teren, precum şi a notelor de constatare încheiate cu ocazia verificării/efectuării lucrărilor, de către unitatea specializată în termen de 30 zile de la data defăşurării şedinţelor;

b) netransmiterea în perioada 15 decembrie - 15 ianuarie, a datelor cuprinse în anexele nr. 2 şi 3, pentru ultimii 2 ani calendaristici;

 Evidenta situațiilor in care nu au fost respectate prevederile art. 21 si 24, precum si evidența măsurilor si sanctiunilor aplicate de Comisia de atestare se țin pentru fiecare unitate specializată atestată de direcția de specialitate din cadrul autorității publice centrale care raspunde de silvicultură.

Anularea atestatului unei unități specializate sa elaboreze amenajamente silvice interzice acesteia, precum și administratorului/administratorilor acesteia dreptul de a mai solicita atestarea pe o perioada de 1 an.

Toate informațiile trimise către autoritatea publică centrală care răspunde de silvicultură în baza prezentului ordin sunt o copie a originalului și sunt automat predate cu toate drepturile intelectuale aferente.

 Vă rugăm să fiţi de acord cu elaborarea proiectului de ordin pentru aprobarea Metodologiei de atestare a unităţilor specializate să elaboreze amenajamente silvice.

DIRECTOR

Dănuț IACOB